РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 12

от дистанционното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 29.04.2020 г.

Днес, 29.04.2020 г., сряда, от 10,30 ч., се проведе дистанционното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                                ПРЕДСЕДАТЕЛ:   Евгени Диков
                                                                  	ЧЛЕНОВЕ:  Стефан Гроздев
                                                                                               Боян Новански 
Огнян Дамянов
Олга Керелска
Йордан Стоев

От администрацията на ВСС на заседанието присъства: Стефка Инджова – директор на дирекция „Управление на собствеността на съдебната власт“, Иванка Христова – началник отдел „Управление на собствеността“, инж. Лина Грънчарова – началник отдел „Инвестиции и строителство“, Красимира Василева - началник отдел „Правно обслужване и нормативна дейност“, дирекция „Правна“ в АВСС.

-	Инвестиции и строителство:

1.ОТНОСНО: Проект на решение за актуализиране на Инвестиционната програма по § 51-00 „Основен ремонт на ДМА“ на Висшия съдебен съвет за 2020 г. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ПРЕДЛАГА на Пленума на Висшия съдебен съвет да вземе следното решение:
УТВЪРЖДАВА актуализирано поименно разпределение на разходите по § 51-00 „Основен ремонт на дълготрайни материални активи“ на органите на съдебната власт с общ размер на годишната задача за 2020 г. в размер на 16 139 833 лв., в т.ч. 15 722 693 лв. за основен ремонт на ДМА и 417 140  лв. за придобиване на ДМА, съгласно приложение „Сметни стойности и разчети за финансиране на капиталовите разходи и трансфери през 2020 г.“.
1.2. ВНАСЯ предложението като допълнителна точка в редовното заседание на Пленума на Висшия съдебен съвет, насрочено за 30.04.2020 г.

2.ОТНОСНО: Справка за размера на утвърдените и усвоените средства по обекти по § 51-00 „Основен ремонт на ДМА“ заложени в Инвестиционната програма на ВСС за 2020 г., към 31.03.2020 г. 

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ПРИЕМА ЗА СВЕДЕНИЕ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС, към 31.03.2020 г.
2.2. ПРЕДОСТАВЯ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС, към 31.03.2020 г., на Комисия „Бюджет и финанси“.

3.ОТНОСНО: Изпълнение Решение на комисия „Бюджет и финанси“ по                 т. 58, протокол № 42/14.10.2019 г. във връзка със сключване на споразумение за съвместно възлагане на обществена поръчка с предмет „Пристрояване към Съдебна палата на 4 и 5 етажа за обособяване на Административен съд - Силистра и Областно звено „Изпълнение на наказанията“.
Приложение: Доклад от инж. Надежда Стоянова – главен експерт в  отдел „Инвестиции и строителство“ и инж. Стоянка Георгиева – главен експерт в отдел „Инвестиции и строителство“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ОТЛАГА вземането на решение по т. 3 от настоящия дневен ред за следващото заседание на Комисия „Управление на собствеността“ към Пленума на ВСС.
3.2. КАНИ министъра на правосъдието да вземе участие в следващото дистанционно заседание чрез видеоконферентна връзка на Комисията, насрочено за 13.05.2020 г., сряда, от 10,30 часа.
3.3. ИЗПРАЩА решението по т. 3.2. от настоящия протокол на дирекция „Информационни технологии и съдебна статистика“, за сведение и изпълнение.
3.4. ВЪЗЛАГА на дирекция „Управление на собствеността на съдебната власт“ да бъде изготвен доклад във връзка със сключване на споразумение за съвместно възлагане на обществена поръчка с предмет „Пристрояване към Съдебна палата на 4 и 5 етажа за обособяване на Административен съд - Силистра и Областно звено „Изпълнение на наказанията“, който да бъде изпратен на министъра на правосъдието, за изразяване на становище по отношение на финансирането му от страна на МП.

-	Управление на собствеността:

4.ОТНОСНО: Изпълнение на Решение на Пленума на Висшия съдебен съвет по протокол № 9/23.04.2020 г., т. 11.
Приложение: Доклад от Стефка Инджова – директор на дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ПРИЕМА доклада на Стефка Инджова – директор на дирекция „Управление на собствеността на съдебната власт“, изготвен в изпълнение на Решение на Пленума на Висшия съдебен съвет по протокол № 9/23.04.2020 г., т. 11.

4.2. ПРЕДЛАГА на Пленума на Висшия съдебен съвет да вземе следното решение:

Вариант 1:
1. НЕ ОТНЕМА възложеното, с решение по т. 50-I.1 от протокол № 40/03.11.2016 г. на Пленума на ВСС, стопанисване от председателя на Върховния касационен съд на недвижимия имот, намиращ се в гр. София,  р-н „Триадица“, бул. „Витоша“ № 2, ПИ с пл. № 1, ЦГЧ - р-н „Триадица“ (ІV-67), кв. 253, заедно с построената в него административна сграда - Съдебна палата.
2. ОТМЕНЯ решението си по т. 21 от Протокол № 6/16.02.2018 г. на Пленума на ВСС за допълване на решение на Пленума на ВСС, взето по Протокол № 39/27.10.2016 г., т. 38.
МОТИВИ: Съгласно чл. 388, ал. 1, във връзка с чл. 387 от ЗСВ в правомощията на Пленума на ВСС е правото да възлага стопанисването на имотите на съдебната власт на административните ръководители на органите на съдебната власт, включително преценката относно неговата отмяна при отпаднала необходимост за орган на съдебната власт или отнемане, в случай на констатирано неефективно стопанисване или такова в нарушение на взетите решения на Пленума на ВСС.  

Или

Вариант 2:
1. ОТНЕМА възложеното, с решение по т. 50-I.1 от протокол № 40/03.11.2016 г. на Пленума на ВСС, стопанисване от председателя на Върховния касационен съд на недвижимия имот, намиращ се в гр. София,  р-н „Триадица“, бул. „Витоша“ № 2, ПИ с пл. № 1, ЦГЧ - р-н „Триадица“ (ІV-67), кв. 253, заедно с построената в него административна сграда - Съдебна палата, считано от …………………. 
2. ОТМЕНЯ решението си по т. 21 от Протокол № 6/16.02.2018 г. на Пленума на ВСС за допълване на решение на Пленума на ВСС, взето по Протокол № 39/27.10.2016 г., т. 38.
МОТИВИ: Съгласно чл. 388, ал. 1, във връзка с чл. 387 от ЗСВ в правомощията на Пленума на ВСС е правото да възлага стопанисването на имотите на съдебната власт на административните ръководители на органите на съдебната власт, включително преценката относно неговата отмяна при отпаднала необходимост за орган на съдебната власт или отнемане, в случай на констатирано неефективно стопанисване или такова в нарушение на взетите решения на Пленума на ВСС.  

3. ИЗМЕНЯ И ДОПЪЛВА решение по т. 50-I.1 от протокол №40/03.11.2016 г. на Пленума на ВСС, както следва:

3.1 ВЪЗЛАГА на административния ръководител на ………………….. стопанисването на недвижимия имот, намиращ се в гр. София,  р-н „Триадица“, бул. „Витоша“ № 2, ПИ с пл. № 1, ЦГЧ - р-н „Триадица“ (ІV-67), кв. 253, заедно с построената в него административна сграда - Съдебна палата, считано от …………………. 
4. ВЪЗЛАГА на дирекция „УССВ“ да изиска от административния ръководител на ………………… да представи проект за цялостно разпределение на недвижимия имот, намиращ се в гр. София, бул. „Витоша“ № 2, съгласуван от административните ръководители на органите на съдебната власт, вкл. на Главна дирекция „Охрана“ към министъра на правосъдието, заедно със съответните общи части, в срок до …………………. 
5. ИЗПРАЩА решението на Комисия „Бюджет и финанси“ към Пленума на ВСС, след извършване на анализ на средствата, осигурени по бюджета на Върховния касационен съд, за Съдебна палата, гр. София,  р-н „Триадица“, бул. „Витоша“ № 2, да предложи на Пленума на ВСС проект на решение за корекция по бюджета на ……………………….., в срок до …………... 
6. ИЗПРАЩА решението на Комисия „Съдебна администрация“ към Съдийската колегия към Пленума на ВСС, след анализ на утвърдената щатната численост на ВКС и …………………., свързана със стопанисването на сградата на Съдебната палата, да предложи на Съдийската колегия към ВСС проект на решение за обезпечаване на ………………… с необходимия щатен състав във връзка с дейностите по стопанисването на сградата на Съдебната палата, съответно намаляване щата на ВКС, включително обсъждане на промяна в Класификатора на длъжностите в администрацията на съдилищата, в срок до …………... 

4.3. Във връзка с решение по т. 19 от Протокол № 4/08.02.2018 г. на Пленума на ВСС, предлага на Пленума на ВСС следния проект на решение:

Вариант 1:
1.	ОТМЕНЯ решение по т. 19 от Протокол № 4/08.02.2018 г. на Пленума на ВСС относно упълномощаване на административните ръководители на органите на съдебната власт, на които е възложено стопанисването на съдебните сгради – държавна собственост, представляващи културни ценности и за тези които не са културни ценности, да сключват договори за заснемане на филмови сцени от кинопроекти, филмови продукции или клипове, в части от тях.

Вариант 2:
1. ИЗМЕНЯ решение по т. 19 от Протокол № 4/08.02.2018 г. на Пленума на ВСС относно упълномощаване на административните ръководители на органите на съдебната власт, на които е възложено стопанисването на съдебните сгради – държавна собственост, представляващи културни ценности и за тези които не са културни ценности, да сключват договори за заснемане на филмови сцени от кинопроекти, филмови продукции или клипове, в части от тях, както следва:
1.1. ЗАЛИЧАВА навсякъде в текста на решението думата „клипове“.
1.2. СЪЗДАВА нова т. 19.4. със следното съдържание:
„т. 19.4. При подадено искане за заснемане на филмови сцени от кинопроекти и филмови продукции в сгради на съдебната власт, административният ръководител, на когото е възложено с решение на Пленума на ВСС стопанисването на сградата/поземления имот, преди сключване на договор, задължително да се изисква частта от сценария, предвидена за снимки в сградите на съдебната власт, с оглед извършване на преценка относно допустимостта на заснемането предвид статута на сградите.“

5.ОТНОСНО: Проект на решение за изменение на решение на Пленума на Висшия съдебен съвет по протокол № 26/07.11.2019 г., т. 52.

По предложения проект на решение беше проведено гласуване, като „За“ гласуваха: г-н Евгени Диков, г-н Стефан Гроздев, г-н Огнян Дамянов, г-н Боян Новански и г-н Йордан Стоев, „Против“ гласува г-жа Олга Керелска. С оглед на проведеното гласуване,

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. ПРЕДЛАГА НА ПЛЕНУМА НА  ВСС да приеме следното решение:
1. ИЗМЕНЯ решението си по т. 52.3 от протокол № 26/7.11.2019 г., като определя срок за преместване и настаняване 21.11.2020 г.
2. ИЗМЕНЯ решението си по т. 52.5. от протокол № 26/07.11.2019 г., по следния начин:
„УПЪЛНОМОЩАВА представляващия Висшия съдебен съвет да подпише анекс към Договор № 55-06-010/21.11.2016 г., сключен между Веселка Димитрова Василева и Висшия съдебен съвет за наем на недвижим имот, представляващ апартамент № 5, находящ се в гр. София, район „Възраждане“, ул. „Княз Борис I“ № 156, ет. 2, вх. А, състоящ се от две стаи, хол, кухня, входно и черно антре, баня-тоалетна, два килера, със застроена площ от 78 кв.м., за продължаване срока на договора с 6 /шест/ месеца, считано от 22.05.2020 г.
Останалите клаузи по договор рег. № 55-06-010/21.11.2016 г. запазват действието си.“
	5.2. ВНАСЯ предложението в следващото редовно заседание на Пленума на Висшия съдебен съвет.

6.ОТНОСНО: Проект на решение по Решение на Жилищната комисия към Пленума на ВСС по протокол № 2/27.04.2020 г.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

6.1. ПРИЕМА решение на Жилищна комисия към Пленума на Висшия съдебен съвет по протокол № 2/27.04.2020 г., че са налице предпоставките на чл. 31, ал. 3, предложение второ от Правилата, което е основание срокът на договор за наем № 93-00-244/11.05.2015 г., изменен с допълнително споразумение № ВСС-1933/12.02.2019 г., да бъде удължен с още 1 година.
6.2. ПРИЕМА да бъде сключено допълнително споразумение към договор за наем № 93-00-244/11.05.2015 г., сключен между Министерство на правосъдието и ………………………….., изменен с допълнително споразумение № ВСС-1933/12.02.2019 г., за продължаване на наемното правоотношение с още 1 година, считано от 12.05.2020 г., като останалите клаузи по договора останат непроменени.
6.3. ЗАДЪЛЖАВА дирекция „Управление на собствеността на съдебната власт“ да изготви допълнителното споразумение към договор за наем № 93-00-244/11.05.2015 г., сключен между Министерство на правосъдието и ……………………., изменен с допълнително споразумение № ВСС-1933/12.02.2019г., за продължаване на наемното правоотношение с още 1 година, считано от 12.05.2020 г.
6.4. За решението по т. 6.1, 6.2 и 6.3 да бъде уведомен наемателя …………………….
6.5. При публикуване на протокола на интернет страницата на ВСС да се заличат личните данни на заявителя.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/ ЕВГЕНИ ДИКОВ